**ŽUPAN**

**Občinskemu svetu**

**Občine Trzin**

**Zadeva: Amandmaja k predlogu Odloka o nadomestilu za uporabo stavbnega zemljišča v Občini Trzin**

**Amandma št. 1 k 2. členu (zazidana in nezazidana stavbna zemljišča):**

Črta se besedilo:

»kot jih določa 218. in 218. b člen Zakona o graditvi objektov (ZGO-1). «

in se nadomesti z sledečim besedilom:

»kot določajo predpisi o urejanju prostora in predpisi o graditvi objektov.«

***Obrazložitev:*** *Ker se predvideva sprememba zakonodaje na temu področju smo se odločili, da opisno opredelimo pravno podlago.*

**Amandma št. 2 k 6. členu (splošna merila):**

Pred začetkom prvega odstavka 6. člena se doda zaporedna številka (1) in na koncu odstavka se doda drugi odstavek, katerega celotno besedilo se glasi:

»(2) Za zazidana stavbna zemljišča se upošteva tudi merilo:

* nenamenska uporaba stavbnega zemljišča.«

***Obrazložitev:*** *Doda se merilo, ki bo omogočalo točkovanje nenamenske rabe stavbnega zemljišča glede na veljavni prostorski akt.*

**Amandma št. 3 k 7. členu (lega in namen zazidanega stavbnega zemljišča):**

V prvem odstavku se črta besedilo:

»evidence Registra nepremičnin «

in se nadomesti z sledečim besedilom:

»evidenc o nepremičninah«

***Obrazložitev:*** *Črta se besedilo, ki se nanaša na točno določeno evidenco, ter se vnese splošno poimenovanje evidenc.*

**Amandma št. 4 k 7. členu (lega in namen zazidanega stavbnega zemljišča):**

V prvem odstavku se v tabeli v prvem stolpcu pri opisu namena črta celotno besedilo in se nadomesti s sledečim besedilom:

|  |
| --- |
| Namen |
|
| A – stanovanjski namen |
| A1 – eno in dvostanovanjske stavbeSem spadajo:* enostanovanjske stavbe,
* dvostanovanjske stavbe,
* garažne stavbe, če se prostor ne uporablja za opravljanje dejavnosti.
 |
| A2 – večstanovanjske stavbeSem spadajo:* tri- in večstanovanjske stavbe,
* stanovanjske stavbe za posebne družbene skupine,
* garaže v garažni hiši, pokrita in nepokrita parkirišča, če se prostor ne uporablja za opravljanje dejavnosti.
 |
| Poslovni namen |
| B – stavbe splošnega družbenega pomenaSem spadajo:* stavbe za kulturo in razvedrilo,
* muzeji in knjižnice,
* stavbe za izobraževanje in znanstvenoraziskovalno delo,
* stavbe za zdravstveno oskrbo,
* stavbe za šport
 |
| C – industrijske stavbe |
| D – gospodarsko-poslovna dejavnostSem spadajo:* gostinske stavbe,
* poslovne in upravne stavbe,
* trgovske stavbe in stavbe za storitvene,
* stavbe za promet in izvajanje komunikacij,
* rezervoarji, silosi in skladišča.
 |
| E – nestanovanjske kmetijske stavbe, če se uporabljajo za izvajanje kmetijske dejavnostiSem spadajo:* stavbe za rastlinsko pridelavo,
* stavbe za rejo živali,
* stavbe za spravilo pridelka,
* druge nestanovanjske kmetijske stavbe
 |

***Obrazložitev:*** *Ker se z uveljavitvijo Pravilnika o dejanski rabi predvideva ukinitev enotne klasifikacije vrste objektov ( CC-SI klasifikacije), šifre dejanske rabe črtamo.*

**Amandma št. 5 k 7. členu (lega in namen zazidanega stavbnega zemljišča):**

V drugem odstavku 7. člena se črta besedilo:

»(dejanska raba 1274) «

***Obrazložitev:*** *Ker se z uveljavitvijo Pravilnika o dejanski rabi predvideva ukinitev enotne klasifikacije vrste objektov ( CC-SI klasifikacije), šifre dejanske rabe črtamo.*

**Amandma št. 6 k 9. členu (nenamenska uporaba stavbnega zemljišča):**

Doda se nov 9. člen (nenamenska uporaba stavbnega zemljišča), katerega besedilo se glasi:

»Neskladnost obstoječega namena s predvidenim, ki ga določa veljavni prostorski akt, se v 1. območju ovrednoti dodatno s 780 točkami.«

Ostali členi odloka se ustrezno preštevilčijo.

***Obrazložitev:*** *Doda se merilo, ki bo omogočalo točkovanje nenamenske rabe stavbnega zemljišča glede na veljavni prostorski akt.*

**Amandma št. 7 k 10. členu (določitev višine nadomestila):**

V prvem odstavku 10.člena (določitev višine nadomestila ) se črta besedilo:

»in 8. člena tega odloka,«

in se nadomesti z naslednjim besedilom:

», 8. in 9. člena tega odloka,«

***Obrazložitev:*** *Zaradi dodanega merila nenamenska raba stavbnega zemljišča ter dodanega 9. člena odloka, ki se nanaša na točkovanje tega merila, je potrebno pri določitvi višine nadomestila upoštevati tudi 9. člen odloka.*

**Amandma št. 8 k 10.členu (določitev višine nadomestila):**

Na koncu prvega odstavka se doda besedilo, in sicer:

* **»Namen uporabe zazidanega stavbnega zemljišča E – nestanovanjske kmetijske stavbe pa se pomnoži s faktorjem 0,5.«**

***Obrazložitev:*** *Pravna podlaga ne opravičuje oprostitev odmere nadomestila za kmetijsko dejavnost, zato je bila dejavnost dodana v odlok ni pa bil upoštevan faktor 0,5, ki ga dodamo s predlaganim amandmajem.*

**Amandma št. 9 k 16. členu (prenehanje veljavnosti obstoječega odloka):**

Na koncu prvega odstavka se črta besedilo in sicer :

»(Uradni list RS, št. 118/2003).«

in se nadomesti z sledečim besedilom:

»(Uradni vestnik OT, 11/2003).«

***Obrazložitev:*** *Pri določanju predpisa je bilo navedeno napačno glasilo ter številka objave.*

**Amandma št. 10 k 17. členu (uveljavitev odloka):**

Celotno besedilo 16. člena se nadomesti z sledečim besedilom:

**»Ta odlok začne veljati osmi dan po objavi v Uradnem vestniku Občine Trzin, uporabljati pa se začne 1. januarja 2018.«**

***Obrazložitev:*** *Zamenja se celotni člen, saj je bilo navedeno napačno glasilo za objavo ter rok veljavnosti odloka.*

 Župan Občine Trzin

 Peter LOŽAR, l.r.